ઈરાને કહ્યું છે કે તે ભારતને ક્રુડ ઓઈલની આપૂર્તિ સુરક્ષા સુનિશ્ચિત કરવા માટે પોતાનું સર્વશ્રેષ્ઠ યોગદાન આપશે. તેણે ભારપૂર્વક કહ્યું કે તે ભારતનો ભરોસેમંદ ઉર્જા ભાગીદાર રહ્યો છે. ઈરાનના દૂતાવાસે આ સ્પષ્ટીકરણ એવા સમયે આપ્યું છે જ્યારે તેના ઉપ રાજદૂત મસૂદ રિઝવાનિયન રહાગીએ એક દિવસ પહેલા જ કહ્યું હતું કે અમેરિકી પ્રતિબંધો બાદ જો ભારતે ઈરાન પાસેથી ક્રુડ ઓઈલની આયાતમાં કાપ મૂક્યો તો ઈરાન ભારતને મળનારી ખાસ સવલતો બંધ કરી નાખશે.